Komisijos nuomonė pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos priimtoje bendrojoje pozicijoje dėl pasiūlymo dėl Europos parlamento ir Tarybos SPRENDIMO dėl Europos bendrijos 7-osios bendrosios mokslinių tyrimų, technologijų plėtros ir demonstravimo veiklos programos (2007–2013 m.) IŠ DALIES KEIČIANTI KOMISIJOS PASIŪLYMĄ pagal EB sutarties 250 straipsnio 2 dalį /* KOM/2006/0803 galutinis - COD 2005/0043 */





[pic] | EUROPOS BENDRIJŲ KOMISIJA | Briuselis, 6.12.2006 KOM(2006) 803 galutinis 2005/0043 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos priimtoje bendrojoje pozicijoje dėl pasiūlymo dėl EUROPOS PARLAMENTO IR TARYBOS SPRENDIMO dėl Europos bendrijos 7-osios bendrosios mokslinių tyrimų, technologijų plėtros ir demonstravimo veiklos programos (2007–2013 m.) IŠ DALIES KEIČIANTI KOMISIJOS PASIŪLYMĄpagal EB sutarties 250 straipsnio 2 dalį 2005/0043 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos priimtoje bendrojoje pozicijoje dėl pasiūlymo dėl EUROPOS PARLAMENTO IR TARYBOS SPRENDIMO dėl Europos bendrijos 7-osios bendrosios mokslinių tyrimų, technologijų plėtros ir demonstravimo veiklos programos (2007–2013 m.) 1. Įvadas EB sutarties 251 straipsnio 2 dalies trečios pastraipos c punkte numatyta, kad Komisija turi pateikti nuomonę dėl Europos Parlamento antrojo svarstymo metu pasiūlytų pakeitimų. Komisija šiame dokumente išdėsto savo nuomonę dėl 40 Parlamento siūlomų pakeitimų. 2. Pagalbinė informacija Pasiūlymas EP ir Tarybai pateiktas (dokumentas COM(2005) 119 galutinis – 2005/0043 (COD)) | 2005 m. balandžio 13 d. | Europos regionų komiteto nuomonė pateikta | 2005 m. lapkričio 16 d. | Europos ekonomikos ir socialinių reikalų komiteto nuomonė pateikta | 2005 m. gruodžio 14 d. | Europos Parlamento nuomonė pateikta (pirmasis svarstymas) | 2006 m. birželio 15 d. | Iš dalies pakeistas pasiūlymas Europos Parlamentui ir Tarybai pateiktas | 2006 m. birželio 28 d. | Bendroji pozicija priimta Europos Parlamento nuomonė pateikta (antrasis svarstymas) | 2006 m. rugsėjo 25 d. 2006 m. lapkričio 30 d. | 3. Pasiūlymo tikslas Pasiūlymas dėl 2007–2013 m. EB bendrosios programos yra paremtas Sutarties XVIII antraštinės dalies 163–171 straipsniais, kuriais yra apibrėžta ES mokslinių tyrimų politika ir jos finansinės priemonės, visų pirma daugiametė Bendroji mokslinių tyrimų programa. Siekiant padidinti kompetenciją ir pakelti mokslinių tyrimų vidurkį Europoje pagrindinis principas yra skatinti, organizuoti ir išnaudoti visas bendradarbiavimo moksliniuose tyrimuose formas – nuo bendradarbiavimo jungtiniuose projektuose ir tinkluose iki nacionalinių mokslinių tyrimų programų koordinavimo, bendro plataus masto technologijų iniciatyvų įgyvendinimo ir Europos dimensijos bei interesų infrastruktūros bendros plėtros. 7-ąją bendrąją programą sudaro keturios specialiosios programos, atitinkančios keturis pagrindinius Europos mokslinių tyrimų politikos tikslus: - Bendradarbiavimas. Parama bus teikiama įvairiai tarptautinio bendradarbiavimo mokslinių tyrimų veiklai, nuo bendrai vykdomų projektų ir tinklų iki mokslinių tyrimų programų koordinavimo. - Idėjos. Bus įsteigta Europos mokslinių tyrimų taryba siekiant remti Europos lygiu konkuruojančių mokslo darbuotojų grupių iniciatyva atliekamus netirtų sričių mokslinius tyrimus visose mokslo ir technologijų srityse, įskaitant inžineriją, socialinius ir ekonomikos mokslus ir humanitarinius mokslus. - Žmonės. Mokslo darbuotojų karjeros plėtrą ir mokymąsi remianti veikla pagal vadinamąją „Marie Curie“ programą bus sustiprinta daugiau dėmesio skiriant pagrindiniams įgūdžių tobulinimo ir karjeros plėtros aspektams ir stiprinant sąsajas su nacionalinėmis sistemomis. - Pajėgumai. Bus remiami pagrindiniai Europos mokslinių tyrimų ir inovacijų pajėgumų aspektai: mokslinių tyrimų infrastruktūros; MVĮ skirti moksliniai tyrimai; mokslinius tyrimus atliekančios regionų grupės; viso mokslinių tyrimų potencialo realizavimas ES konvergencijos regionuose; mokslo ir visuomenės klausimai; tarptautinio bendradarbiavimo „horizontalioji“ veikla. - Programai taip pat priklauso Jungtinių tyrimų centro tiesioginė veikla. 4. Komisijos nuomonė dėl Europos Parlamento pakeitimų 2006 m. lapkričio 30 d. Europos Parlamento priimti pakeitimai yra iš esmės susiję su Europos mokslinių tyrimų taryba, atsinaujinančios energijos šaltiniais, energijos vartojimo efektyvumu, biudžeto paskirstymu ir rizikos pasidalijimo finansine priemone. Taip pat pritarta tam tikriems kitiems pakeitimams ir turinio, daugiausia susijusio su Bendradarbiavimo programos temomis, pertvarkymui. Šie pakeitimai – tarpinstitucinių diskusijų, kuriose Komisija, Europos Parlamentas ir Taryba susitarė dėl visų į jas įtrauktų klausimų, rezultatas. Todėl Komisija pritaria visiems 40 Parlamento pasiūlytų pakeitimų. Komisija taip pat atkreipia dėmesį, kad trys jos pridedami pareiškimai yra bendro galutinio kompromiso, dėl kurio susitarus pavyko užbaigti procedūrą antrojo svarstymo metu, elementai. 5. IšVADA Pagal EB sutarties 250 straipsnio 2 dalį Komisija iš dalies keičia savo pasiūlymą, kaip išdėstyta pirmiau. Priedas Dėl 6 straipsnio[1] „Europos Komisija siūlo priimant sprendimus dėl ES finansavimo skyrimo žmogaus embrioninių kamieninių ląstelių moksliniams tyrimams 7-ojoje bendrojoje programoje laikytis tų pačių etikos principų kaip ir 6-ojoje bendrojoje programoje. Europos Komisija siūlo toliau laikytis minėtų etikos principų, nes kaip parodė patirtis, jie leido atsakingai pažvelgti į daug žadančią mokslo sritį. Minėti etikos principai pasiteisino įgyvendinant mokslinių tyrimų programą, kurioje dalyvavo mokslininkai iš įvairių šalių, turinčių skirtingą įstatyminę bazę. 1. Sprendime dėl 7-osios bendrosios programos aiškiai numatoma, jog Bendrijos finansavimas nebus skiriamas trims mokslinių tyrimų sritims: 2. mokslinių tyrimų veiklai, skirtai žmonių klonavimui reprodukcijos tikslais; 3. mokslinių tyrimų veiklai, kuria siekiama pakeisti žmogaus genetinį paveldą, dėl ko šie pakeitimai gali tapti paveldimi; 4. mokslinių tyrimų veiklai, kuria siekiama kurti žmogaus embrionus tik mokslinių tyrimų arba kamieninių ląstelių gavimo tikslais, įskaitant somatinių ląstelių branduolių perkėlimą. 5. Nebus finansuojama jokia visose valstybėse narėse uždrausta veikla. Veikla nefinansuojama valstybėje narėje, kurioje tokia veikla yra uždrausta. 6. Sprendimas dėl 7BP ir nuostatos dėl žmogaus embrioninių kamieninių ląstelių mokslinių tyrimų finansavimo etikos principų nėra valstybėse narėse tokiems tyrimams taikomų įstatymų arba etikos principų subjektyvus įvertinimas. 7. Kviesdama teikti paraiškas Europos Komisija tuo neragina naudoti žmogaus embrionines kamienines ląsteles. Mokslininkai sprendžia, jeigu to reikia, ar jų tikslams pasiekti reikalingos žmogaus, tiek suaugusio, tiek embriono, kamieninės ląstelės. Praktikoje didžioji Bendrijos kamieninių ląstelių moksliniams tyrimams numatytų lėšų dalis skiriama suaugusiųjų kamieninių ląstelių panaudojimui. Nėra priežasties, kodėl dėl to reikėtų iš esmės pakeisti 7BP. 8. Kiekvienas projektas, kuriame siūloma panaudoti žmogaus embrionines kamienines ląsteles, privalo gauti teigiamą mokslinį įvertinimą, kurį atlieka nepriklausomi mokslo ekspertai, įvertindami, ar būtina tokias kamienines ląsteles naudoti mokslo tikslams. 9. Tuomet paraiškų, kurios gauna teigiamą mokslinį įvertinimą, atžvilgiu Europos Komisija organizuoja griežtą etikos patikrinimą. Atliekant šį etikos patikrinimą atsižvelgiama į ES pagrindinių teisių chartijoje ir atitinkamose tarptautinėse konvencijose, pvz., 1997 m. balandžio 4 d. Ovjede pasirašytoje Europos Tarybos žmogaus teisių ir biomedicinos konvencijoje ir jos papildomuose protokoluose ir UNESCO priimtoje Visuotinėje žmogaus genomo ir žmogaus teisių deklaracijoje išdėstytus principus. Atliekant etikos patikrinimą taip pat įvertinama, ar paraiškose laikomasi valstybių, kuriose bus atliekami moksliniai tyrimai, norminių aktų. 10. Ypatingais atvejais etikos patikrinimą galima atlikti projekto įgyvendinimo metu. 11. Dėl kiekvieno projekto, kuriame siūloma naudoti žmogaus embrionines kamienines ląsteles, prieš pradedant jį vykdyti, privalu gauti atitinkamo nacionalinio arba vietos etikos komiteto patvirtinimą. Reikia laikytis visų nacionalinių norminių aktų ir procedūrų, įskaitant tokiais klausimais kaip tėvų sutikimas, finansinių paskatų nebuvimas ir kt. Bus tikrinama, ar projekte yra nurodytos licencijavimo ir kontrolės priemonės, kurių imsis valstybės narės, kurioje bus atliekami moksliniai tyrimai, kompetentingos institucijos. 12. Paraiška, kuri gauna teigiamą mokslinį įvertinimą, ir etikos požiūriu yra apsvarstyta nacionaliniu ar vietos ir Europos lygiu, bus pateikta patvirtinimui kiekvienu atskiru atveju valstybėms narėms, kurios sprendimą priims reguliavimo komitete. Nefinansuojami valstybių narių pritarimo negavę projektai, kuriuose numatyta naudoti žmogaus embrionines kamienines ląsteles. 13. Europos Komisija toliau sieks, kad Bendrijos finansuojamų kamieninių ląstelių mokslinių tyrimų rezultatus gautų visi mokslininkai, kad tie rezultatai galiausiai taptų naudingi ligoniams visose šalyse. 14. Europos Komisija rems veiksmus ir iniciatyvas, kurie prisideda prie žmogaus embrioninių kamieninių ląstelių mokslinių tyrimų koordinavimo ir racionalizavimo atsakingai laikantis etikos principų. Visų pirma, Komisija rems Europos žmogaus embrioninių kamieninių ląstelių linijų registro sukūrimą. Skyrus paramą tokiam registrui bus galima užtikrinti egzistuojančių žmogaus embrioninių kamieninių ląstelių stebėseną Europoje, mokslininkai galės tinkamiau jas panaudoti bei pavyks išvengti atvejų, kai be reikalo kuriamos naujos kamieninių ląstelių linijos. 15. Europos Komisija toliau laikysis dabartinės savo praktikos ir neteiks reguliavimo komitetui projektų paraiškų, kuriose numatyta mokslinė veikla, naikinanti žmogaus embrionus kamieninėms ląstelėms gauti. Nors šis mokslinių tyrimų etapas nebus finansuojamas, Bendrija galės finansuoti paskesnius mokslinių tyrimų etapus, kuriuose naudojamos žmogaus embrioninės kamieninės ląstelės. Dėl temos „Energetika“ „Minėtos dešimt teminių sričių taip pat apima mokslinius tyrimus, būtinus formuluojant, įgyvendinant ir vertinant Bendrijos politikos sritis, kurioms Komisija teikia pirmenybę. Komisija vertina tai, kad Europos Parlamentas pripažįsta visos energetikos politikos ir ypač energijos vartojimo efektyvumo bei atsinaujinančių energijos šaltinių svarbą. Siekdama sudaryti sąlygas Parlamentui stebėti programos įgyvendinimą, Komisija ketina tęsti skaidrumo politiką ir teikti informaciją. Visa tinkama informacija visuomenei apie projektus, finansuojamus pagal BP, bus pateikiama internete. Ypač daug dėmesio bus skirta užtikrinti, kad bent kas dvejus metus būtų išsamiai pristatomi projektai, susiję su racionaliu ir efektyviu energijos vartojimu ir atsinaujinančių energijos šaltinių vaidmeniu.“ Dėl temos „Idėjos“ „Prieš tarpinį vertinimą pateikiamos 7 straipsnio 2 dalyje minėtos pažangos ataskaitos kontekste Komisija iki 2008 m. vidurio pateiks Europos Parlamentui ir Tarybai komunikatą dėl metodikos ir sąlygų, taikytinų nepriklausomiems ekspertams atliekant EMTT struktūrų ir mechanizmų vertinimą. Jei reikia, Komisija pateiks siūlymą dėl Bendrosios programos pakeitimo.“ [1] Pateiktas COM(2006) 548 priede.